2001 වසරේ සැප්තැම්බර් 11 වැනිදා අල් කයිඩා ත්‍රස්තවාදීහු ඇමෙරිකන් මගී ගුවන් යානා පැහැර ගනිමින්, ඇමෙරිකාවට ප්‍රහාරයක් එල්ල කළහ. ප්‍රහාරය එල්ල කළේ අල් කයිඩා නායක ඔසාමා බින් ලාඩන් මෙහෙයවීමෙනි. එම ප්‍රහාරයෙන් පසු අල් කයිඩා නායකයා ඇෆ්ගනිස්තානයේ සැගවුණේ, ඇෆ්ගනිස්තානය පාලනය කළ තලේබාන්වරුන්ගේ රජයේ ආරක්ෂාව ලබා ගනිමිනි. ඇමෙරිකාව, උතුරු අත්ලාන්තික් ගිවිසුම් සංවිධානය හෙවත් නේටෝව ද සමඟ තලේබාන් පාලනය පෙරලා දමා ඇෆ්ගනිස්තානය ආක්‍රමණය කළේ ඒ අනුවය. තලේබාන් සාමාජිකයන් අවි අතට ගනිමින් ඇමෙරිකාවට එරෙහිව සටන් වදින්න විය. වසර 20 ක් තිස්සේ ඔඩු දුවන්න වූයේ මෙම යුද්ධයයි. ඇමෙරිකන් බුද්ධි අංශ සහ හමුදාව එක් වී, පාකිස්තානයේ ඇබොට්ටාබාද් නගරයේ සැඟවී ජීවත් වුණු අල් කයිඩා නායක ඔසාමා බින් ලාඩන් සොයා ඝාතනය කළේ 2011 වසරේදීය.
අල් කයිඩා නායකයා සැඟවුනේ කොහේද?
ඇෆ්ගනිස්තානයේ